CELEX: 32013R0370
Language: hu
Date: 2013-04-22 00:00:00
Title: A Bizottság 370/2013/EU végrehajtási rendelete ( 2013. április 22. ) a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról

2013.4.23.   
               
               
                  HU
               
               
                  Az Európai Unió Hivatalos Lapja
               
               
                  L 111/43
               
            
         A BIZOTTSÁG 370/2013/EU VÉGREHAJTÁSI RENDELETE
         (2013. április 22.)
         a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a Koreai Népi Demokratikus Köztársasággal szembeni korlátozó intézkedésekről szóló, 2007. március 27-i 329/2007/EK tanácsi rendeletre (1) és különösen annak 13. cikke (1) bekezdésének b), d) és e) pontjára,
         mivel:
         
                     (1)
                  
                  
                     A 329/2007/EK rendelet IV. melléklete felsorolja azokat a személyeket, jogalanyokat és szerveket, akikre és amelyekre – az 1718 (2006) ENSZ BT-határozat 8. pontja d) alpontjának megfelelően a szankcióbizottság vagy az Egyesült Nemzetek Biztonsági Tanácsa által a szankciós listára történő felvételüket követően – az említett rendelet értelmében a pénzeszközök és gazdasági források befagyasztása vonatkozik.
                  
               
                     (2)
                  
                  
                     2013. március 7-én az ENSZ Biztonsági Tanácsának szankcióbizottsága három természetes személyt és két jogalanyt vett fel az azon személyek, jogalanyok és szervek jegyzékébe, akikre vagy amelyekre vonatkozóan a pénzeszközök és gazdasági források befagyasztását alkalmazni kell. E jogalanyokat és természetes személyeket fel kell venni a 329/2007/EK rendelet IV. mellékletében szereplő jegyzékbe.
                  
               
                     (3)
                  
                  
                     A 329/2007/EK rendelet V. melléklete olyan, a IV. mellékletben nem szereplő személyeket, jogalanyokat és szerveket sorol fel, akiket vagy amelyeket a Tanács a 2006/795/KKBP közös álláspont 4. cikke (1) bekezdése b) és c) pontja értelmében jegyzékbe vett. Egy jogalanyt törölni kell az V. mellékletből, ahol korábban szerepelt, és a szankcióbizottság határozatának megfelelően fel kell venni a IV. mellékletben szereplő jegyzékbe. Egy másik, az V. mellékletben szereplő jegyzékbe felvett bejegyzést módosítani kell.
                  
               
                     (4)
                  
                  
                     A 329/2007/EK rendelet IV. és V. mellékletét ezért ennek megfelelően módosítani kell.
                  
               
                     (5)
                  
                  
                     Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
                  
               ELFOGADTA EZT A RENDELETET:
         
            1. cikk
            A 329/2007/EK rendelet a következőképpen módosul:
            
                        (1)
                     
                     
                        A IV. melléklet e rendelet I. mellékletének megfelelően módosul.
                     
                  
                        (2)
                     
                     
                        Az V. melléklet e rendelet II. mellékletének megfelelően módosul.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2013. április 22-én.
            
               
                  a Bizottság részéről, az elnök nevében,
               
               
                  a Külpolitikai Eszközökért Felelős Szolgálat vezetője
               
            
         
         
            (1)  HL L 88., 2007.3.29., 1. o.
      
      
         
            I. MELLÉKLET
            A 329/2007/EK rendelet IV. melléklete a következőképpen módosul:
            
                        (1)
                     
                     
                        Az „A. Természetes személyek” rész a következő bejegyzésekkel egészül ki:
                        
                                    (a)
                                 
                                 
                                    
                                       „Yo’n Cho’ng Nam. Tisztsége: A Korea Mining Development Trading Corporation (KOMID) főképviselője. Megjelölés időpontja: 2013.3.7.”
                                    
                                 
                              
                                    (b)
                                 
                                 
                                    
                                       „Ko Ch’o’l-Chae. Tisztsége: A Korea Mining Development Trading Corporation (KOMID) főképviselő-helyettese. Megjelölés időpontja: 2013.3.7.”
                                    
                                 
                              
                                    (c)
                                 
                                 
                                    
                                       „Mun Cho’ng-Ch’o’l. Tisztsége: a TCB tisztviselője. Megjelölés időpontja: 2013.3.7.”
                                    
                                 
                              
                  
                        (2)
                     
                     
                        A „B. Jogi személyek, jogalanyok és szervek” rész a következő bejegyzésekkel egészül ki:
                        
                                    (a)
                                 
                                 
                                    
                                       „Second Academy of Natural Sciences (másképp: a) 2nd Academy of Natural Sciences; b) Che 2 Chayon Kwahakwon; c) Academy of Natural Sciences; d) Chayon Kwahak-Won; National Defense Academy; e) Kukpang Kwahak-Won; f) Second Academy of Natural Sciences Research Institute; g) Sansri). Címe: Phenjan, KNDK. Megjelölés időpontja: 2013.3.7.”
                                    
                                 
                              
                                    (b)
                                 
                                 
                                    
                                       „Korea Complex Equipment Import Corporation. Egyéb információ: A Korea Complex Equipment Import Corporation anyavállalata a Korea Ryonbong General Corporation. Telephely: Rakwon-dong, Pothonggang District, Phenjan, KNDK. Megjelölés időpontja: 2013.3.7.”
                                    
                                 
                              
                  
      
      
         
            II. MELLÉKLET
            A 329/2007/EK rendelet V. melléklete a következőképpen módosul:
            
                        (1)
                     
                     
                        A „B. A 6. cikk (2) bekezdésének a) pontjában említett jogi személyek, jogalanyok és szervek listája” részben a következő bejegyzést el kell hagyni:
                        
                                     
                                 
                                 
                                    Név (és esetleges névváltozatok)
                                 
                                 
                                    Azonosító információk
                                 
                                 
                                    Okok
                                 
                              
                                    3.
                                 
                                 
                                    Korea Complex Equipment Import Corporation
                                 
                                 
                                    Telephely: Rakwon-dong, Pothonggang District, Phenjan
                                 
                                 
                                    A Korea Ryongbong General Corporation irányítása alatt áll (az előbbi az ENSZ szankciós listáján 2009.4.24. óta szerepel); védelmi konglomerátum, amely a KNDK védelmi ipara számára történő beszerzésekre, valamint az ország katonai vonatkozású értékesítéseinek támogatására specializálódott.
                                 
                              
                  
                        (2)
                     
                     
                        A „B. A 6. cikk (2) bekezdésének a) pontjában említett jogi személyek, jogalanyok és szervek listája” részben a:
                        
                                     
                                 
                                 
                                    Név (és esetleges névváltozatok)
                                 
                                 
                                    Azonosító információk
                                 
                                 
                                    Okok
                                 
                              
                                    13.
                                 
                                 
                                    Second Economic Committee and Second Academy of Natural Sciences
                                 
                                 
                                     
                                 
                                 
                                    A második gazdasági bizottság Észak-Korea rakétaprogramjának fő aspektusaiban érintett. A második gazdasági bizottság felelős Észak-Korea ballisztikusrakéta-gyártásának felügyeletéért. Emellett irányítja a KOMID tevékenységeit (a KOMID az ENSZ szankciós listáján 2009.4.24. óta szerepel). Országos szintű szervezet, amely Észak-Korea fejlett fegyverrendszereinek kutatás-fejlesztéséért felel, beleértve a rakétákat és valószínűleg a nukleáris fegyvereket is. Számos alárendelt szervezetet – többek között a Korea Tangun Trading Corporation-t – alkalmaz olyan technológiák, felszerelések és információk tengerentúlról való beszerzésére, amelyeket az észak-koreai rakétaprogramban és valószínűsíthetően a nukleárisfegyver-programban használnak fel.
                                 
                              bejegyzés helyébe a következő szöveg lép:
                        
                                     
                                 
                                 
                                    Név (és esetleges névváltozatok)
                                 
                                 
                                    Azonosító információk
                                 
                                 
                                    Okok
                                 
                              
                                    13.
                                 
                                 
                                    Second Economic Committee
                                 
                                 
                                     
                                 
                                 
                                    A Second Economic Committee Észak-Korea rakétaprogramjának fő aspektusaiban érintett. A Second Economic Committee felelős Észak-Korea ballisztikusrakéta-gyártásának felügyeletéért. Emellett irányítja a KOMID tevékenységeit (a KOMID az ENSZ szankciós listáján 2009.4.24. óta szerepel). Országos szintű szervezet, amely Észak-Korea fejlett fegyverrendszereinek kutatás-fejlesztéséért felel, beleértve a rakétákat és valószínűleg a nukleáris fegyvereket is. Számos alárendelt szervezetet – többek között a Korea Tangun Trading Corporation-t – alkalmaz olyan technológiák, felszerelések és információk tengerentúlról való beszerzésére, amelyeket az észak-koreai rakétaprogramban és valószínűsíthetően a nukleárisfegyver-programban használnak fel.